**การผ่าตัดทอนซิลและต่อมอดีนอยด์ (Tonsillectomy and Adenoidectomy)**

**การผ่าตัดต่อมทอนซิลและต่อมอดีนอยด์**

เป็นการผ่าตัดต่อมทอนซิลละต่อมอดีนอยด์ออกผ่านทางช่องปากเพราะฉะนั้นจะไม่มีแผลภายนอก นิยมใช้การดมยาสลบ

**ข้อบ่งชี้ในการผ่าตัด**

1. มีขนาดที่ทำให้ทางเดินหายใจอุดตัน
2. มีอาการอักเสบติดเชื้อบ่อย ๆ หรือเป็นแต่ละครั้งรุนแรง
3. ภาวะอื่น ๆ เช่น มะเร็ง สงสัยมะเร็ง ทำให้เกิดหูชั้นกลางอักเสบหรือไซนัสอักเสบ

**ภาวะแทรกซ้อนที่อาจจะเกิดจากการผ่าตัด**

1. เลือดออก
2. ฟันโยกคลอนหลุดหรืออักเสบ
3. ข้อต่อกรามหลุดหรืออักเสบ
4. กระดูกต้อคอเคลื่อน
5. ภาวะเพดานอ่อนปิดทางขึ้นหลังโพรงจมูกไม่สนิท (Velopalative incompletence)
6. ภาวะหายใจล้มเหลวเฉียบพลัน (ARDS) อาจจะเกิดในกรณีที่ผู้ป่วยมีการหยุดหายใจขณะนอน

(Obstructive sleep apnea)

1. ภาวะแทรกซ้อนจากการดมยาสลบ ตั้งแต่ปัญหาเล็กน้อยถึงขั้นเสียชีวิต (การเสียชีวิตมีโอกาสเกิดได้น้อยมาก)

**การเตรียมตัวก่อนผ่าตัด**

1. ผู้ป่วยจะได้รับการซักประวัติและตรวจร่างกายอย่างละเอียด รวมทั้งการเจาะเลือดและเอกซเรย์ปอด การตรวจทางห้องปฏิบัติการอื่น ๆ อาจจะจำเป็นสำหรับผู้ป่วยบางราย ซึ่งจะพิจารณาตามความเหมาะสม ตามอายุ โรคประจำตัว หรือความผิดปกติ ที่ได้รับจากการตรวจเบื้องต้น
2. งดยาแอสไพรินและยาแก้ปวดข้อ/กระดูก (NSAID) ก่อนการผ่าตัดอย่างน้อย 10 วัน
3. ต้องงดอาหารและน้ำก่อนเวลาผ่าตัดอย่างน้อย 8 ชั่วโมง

**การดูแลหลังผ่าตัด**

1. หลังฟื้นจากการผ่าตัดผู้ป่วยสามารถกลับบ้านได้
2. อาหาร เป็นสิ่งสำคัญที่ระมัดระวังเป็นพิษ เนื่องจากการมีการเจ็บคอค่อนข้างมากอาหารบางประเภทจะทำให้เลือดออกจากแผลผ่าตัดได้ 24 ซม. แรก ควรได้รับอาหารเหลวใสเย็น เช่น น้ำเปล่า นมน้ำแข็ง น้ำแข็งใส น้ำหวาน ควรหลีกเลี่ยงอาหารเหลวร้อน น้ำผลไม้รสเปรี้ยวและน้ำอัดลม 24-72 ซม. เริ่มอาหารอ่อนได้ เช่น ไอศกรีม ฟักทองบด กล้วยสุกครูด เยลลี โยเกิร์ต ไข่ตุ๋น น้ำซุปเหลว วันที่ 4-6 อาจะเริ่มอาหารตามปกติได้ ควรหลีกเลี่ยงอาหารที่ความแข็งหรือคม ที่อาจจะครูดกับแผลทำให้เลือดออกได้
3. เลือดออก 24 ซม. แรก อาจมีเลือดปนน้ำลายออกมาบ้างเล็กน้อย
4. อาการปวด จะมีอาการปวดที่แผลผ่าตัด บางครั้งปวดร้าวไปที่หู ให้รับประทานยาแก้ปวดสม่ำเสมอ หรือตามความจำเป็น
5. เสียงพุดอาจจะแปลกแปร่งหลังผ่าตัด ประมาณ 7-10 วัน จะกลับคืนสู่ปกติ
6. ลมหายใจมีกลิ่นจะเกิดขึ้นประมาณ 2-3 วันแรกหลังผ่าตัดเนื่องจากแผลผ่าตัด
7. การหยุดงาน / เรียน สามารถกลับไปทำงานได้ตามปกติ สำหรับเด็ก ๆ ควรหยุดเรียน ประมาณ 5-7 วัน

เพื่อลดการติดเชื้อทางเดินหายใจ

**ถ้ามีเหตุการณ์ต่อไปนี้ให้ติดต่อโรงพยาบาลทันที**

1. ไข้สูงเกิน 39 องศาเซลเซียส
2. มีอาการปวดรูหูรุนแรงตลาดเวลา
3. อาเจียนออกมาเป็นสีแดงคล้ำ หรือแดงสด

**สถานที่/เบอร์โทรศัพท์ที่สามารถติดต่อได้**

ในเวลาราชการ 08.00 -12.00 คลินิกหู คอ จมูก โทรศัพท์ 043-712980 ต่อ 7709